N á v r h
Vláda Slovenskej republiky

 
UZNESENIE VLÁDY SLOVENSKEJ REPUBLIKY
 
číslo .….
 
     zo dňa ……….
 
k návrhu definitívneho usporiadania majetku štátu podľa ústavného zákona č. 496/1990 Zb. o navrátení majetku Komunistickej strany Česko-Slovenska ľudu Českej a Slovenskej Federatívnej republiky

 
Číslo materiálu:
Predkladateľ:         podpredseda vlády a minister  financií

Vláda

A. berie na vedomie

návrh definitívneho usporiadania majetku štátu podľa ústavného zákona č. 496/1990 Zb. o navrátení majetku Komunistickej strany Česko - Slovenska ľudu Českej a Slovenskej Federatívnej republiky.

 B. zrušuje

     B.1   úlohu v bode B.1 uznesenia vlády  SR č. 365  19. apríla 1994 pre  ministra financií  - priebežne 
              refundovať účelne vynaložené a preukázané náklady okresných úradov a po ukončení súdnych konaní 
              previesť finančné prostriedky z účtu „Realizácia majetku KSČ“ do štátneho rozpočtu,

     B.2   úlohu v bode B.3 uznesenia vlády č. 365 z  19. apríla 1994 pre  prednostov  okresných  úradov – využiť 
              všetky právne  prostriedky na uspokojenie pohľadávky štátu a získané finančné prostriedky poukázať na 
              účet  Ministerstva  financií  SR,  pokračovať   vo  vymáhaní  pohľadávok  prevzatých ako súčasť majetku 
              orgánov a organizačných zložiek KSČ a výťažok poukázať na účet Ministerstva financií SR.

 

 C. ukladá ministrovi vnútra

C.1 	zabezpečiť  príjem peňažných prostriedkov plynúcich z právoplatne priznaných pohľadávok štátu 
      v správe Krajského úradu v Košiciach a Krajského úradu v Trnave na ich príjmové účty štátneho 
      rozpočtu.

Vykoná: minister vnútra